Казано най-просто – биометричните системи за контрол на достъпа предлагат много по-ефективен и удобен метод на идентификация, в сравнение с останалите технологии. Персоналните кодове и чиповите карти могат да бъдат компрометирани по различни начини, като бъдат откраднати, забравени или изгубени, докато биометриката се базира на индивидуални физиологични данни. Биометричната система отчита лицата с право на достъп на база кой е човекът, а не какво притежава или знае. Тук имаме налице интуитивна работа с почти никакъв компромис по отношение на сигурността. Освен това, биометричните системи стават все по-достъпни, което също допринася за нарастващата им популярност.